title: A Bizottság (EU) 2019/849 végrehajtási rendelete (2019. május 24.) az (EU) 2017/1492 végrehajtási rendeletnek a kolekalciferol (D3-vitamin) lazacalakúaknak szánt takarmányokban megengedett maximális tartalma tekintetében történő módosításáról (EGT-vonatkozású szöveg.)

text:
                  27.5.2019

                  HU

                  Az Európai Unió Hivatalos Lapja

                  L 139/4

         A BIZOTTSÁG (EU) 2019/849 VÉGREHAJTÁSI RENDELETE
         (2019. május 24.)
         az (EU) 2017/1492 végrehajtási rendeletnek a kolekalciferol (D3-vitamin) lazacalakúaknak szánt takarmányokban megengedett maximális tartalma tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (2) bekezdésére,
         mivel:

                     (1)

                     Az (EU) 2017/1492 bizottsági végrehajtási rendelet (2) valamennyi állatfaj esetében engedélyezi a kolekalciferol (D3-vitamin) mint tápértékkel rendelkező adalékanyag használatát. Az említett rendeletben a halak esetében a maximális engedélyezett D3-vitamin-tartalom 3 000 IU/kg a teljes értékű takarmányban.

                     (2)

                     A Norvég Élelmiszer-biztonsági Hatóság (a továbbiakban: NFSA) tanulmányokat nyújtott be a D3-vitaminnak a halak és a fogyasztók szempontjából vizsgált biztonságosságára vonatkozóan, amelyek a legnagyobb engedélyezett D3-vitamin-tartalmat lényegesen meghaladó mennyiségre (60 000 IU/kg a teljes értékű takarmányban) vonatkoztak.

                     (3)

                     Az ellenőrzéseknél a tolerálható mennyiségek kiszámításának eredményei a két egységben (mg vagy IU) kiszámított értékek között eltérést eredményezhetnek. Ezért az engedélyezett szinteket csak nemzetközi egységekben kell megállapítani.

                     (4)

                     Az NFSA által benyújtott adatok alapján az Európai Élelmiszerbiztonsági Hatóság a 2017. január 25-i (3) és a 2018. november 29-i (4) véleményében arra a következtetésre jutott, hogy a fogyasztók és a környezet szempontjából a 60 000 IU/kg összmennyiségben jelen lévő D3-vitamin a teljes értékű takarmányban biztonságos. Az Európai Élelmiszerbiztonsági Hatóság továbbá arra a következtetésre jutott, hogy a javasolt szintek biztonságosak a lazacalakúak esetében. Más halak esetében nem áll rendelkezésre elegendő adat ahhoz, hogy megállapítható legyen a a teljes értékű takarmányban jelen lévő 60 000 IU/kg D3-vitamin-mennyiség biztonságossága. Következésképpen az engedélyt a lazacalakúakra kell korlátozni. 2012. november 13-i véleményében (5) a Hatóság azt is megállapította, hogy a D3-vitamin nem bőr- és szemirritáló hatású, és nem bőrszenzibilizáló. Egyes D3-vitamin-vegyületek esetében fennáll a lehetőség, hogy a munkavállalók a D3-vitamin magas szintjének vannak kitéve belélegzés útján. A D3-vitamin belélegezve erősen mérgező. A D3-vitamin porának való expozíció pedig ártalmas az adalékanyagot kezelő személyekre. Mivel a megnövelt D3-vitamin-szint hatással lehet a felhasználók biztonságára, a Bizottság úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.

                     (5)

                     Az (EU) 2017/1492 végrehajtási rendelet mellékletét ezért ennek megfelelően módosítani kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az (EU) 2017/1492 végrehajtási rendelet mellékletének helyébe e rendelet mellékletének szövege lép.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 24-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2017/1492 végrehajtási rendelete (2017. augusztus 21.) a kolekalciferol valamennyi állatfaj takarmány-adalékanyagaként történő engedélyezéséről (HL L 216., 2017.8.22., 19. o.).

            (3)  EFSA Journal 2017;15(3):4713.

            (4)  EFSA Journal 2019;17(1):5540.

            (5)  EFSA Journal 2012; 10(12):2968.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        IU vagy mg kolekalciferol (1)/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: vitaminok, provitaminok és olyan kémiailag jól meghatározott anyagok, amelyeknek hasonló hatása van.

                        3a671

                        —

                        „Kolekalciferol” vagy „D3-vitamin”

                           Az adalékanyag összetétele

                        Kolekalciferol

                           A hatóanyag jellemzése

                        Kolekalciferol
                        C27H44O
                        CAS-szám: 67-97-0
                        Kémiai szintézissel előállított kolekalciferol szilárd és gyanta formában.
                        Tisztasági kritériumok:
                        Legalább 80 % (kolekalciferol és prekolekalciferol) és legfeljebb 7 % takiszterol.

                           Analitikai módszer
                            (2)

                                    —

                                    A takarmány-adalékanyagban lévő D3-vitamin meghatározására: nagy teljesítményű folyadékkromatográfia UV-detektálással (HPLC-UV, 254 nm) – Európai Gyógyszerkönyv 01/2008: 0574,0575,0598 számú módszer.

                                    —

                                    A D3-vitamin meghatározásához az előkeverékekben: nagy teljesítményű folyadékkromatográfia UV-detektálással 265 nm-en (HPLC-UV) – VDLUFA 1997, Methodenbuch, 13.8.1. számú módszer.

                                    —

                                    A D3-vitamin meghatározásához a takarmányokban:

                                                —

                                                nagy teljesítményű folyadékkromatográfia UV-detektálással 265 nm-en (HPLC-UV) – VDLUFA 1997, Methodenbuch, 13.8.1. számú módszer; vagy

                                                —

                                                fordított fázisú, nagy teljesítményű folyadékkromatográfia 265 nm-en végzett UV-detektálással (RP-HPLC-UV), EN 12821.

                                    —

                                    A D3-vitamin meghatározásához vízben: fordított fázisú, nagy teljesítményű folyadékkromatográfia 265 nm-en végzett UV-detektálással (RP-HPLC-UV), EN 12821.

                        Sertések

                        —

                        —

                        2 000  IU

                                    1.

                                    A D3-vitamin-készítmények adalékanyagaként történő forgalomba hozatala és felhasználása megengedett.

                                    2.

                                    Az adalékanyag előkeverék formájában keverendő bele a takarmányba.

                                    3.

                                    Az adalékanyag és az előkeverékek használati utasításában fel kell tüntetni a tárolási és stabilitási feltételeket.

                                    4.

                                    A 25-hidroxi-kolekalciferolból és kolekalciferolból álló keverék legnagyobb tartalma 1 kg teljes értékű takarmányban:

                                                —

                                                ≤ 5 000  IU D3-vitamin brojlercsirkék és hízópulykák esetében;

                                                —

                                                ≤ 3 200  IU egyéb baromfi esetében;

                                                —

                                                ≤ 2 000  IU sertések esetében.

                                    5.

                                    D2-vitamin egyidejű használata nem megengedett.

                                    6.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a D3-vitamin belégzéséből adódó rendkívül veszélyes hatások kezelésére. Ha az említett rendkívül veszélyes hatásokkal kapcsolatos kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2027. szeptember 11.

                        Tejpótlók malacok számára

                        —

                        —

                        10 000  IU

                        Szarvasmarhafélék

                        —

                        —

                        4 000  IU

                        Tejpótlók borjak számára

                        —

                        —

                        10 000  IU

                        Juhok

                        —

                        —

                        4 000  IU

                        Brojlercsirkék

                        —

                        —

                        5 000  IU

                        Pulykák

                        —

                        —

                        5 000  IU

                        Egyéb baromfi

                        —

                        —

                        3 200  IU

                        Lófélék

                        —

                        —

                        4 000  IU

                        Lazacalakúak

                        —

                        —

                        60 000  IU

                        Más halfajok

                        —

                        —

                        3 000  IU

                        Egyéb állatfajok

                        —

                        —

                        2 000  IU

               (1)  40 IU kolekalciferol = 0,001 mg kolekalciferol

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/850 végrehajtási rendelete (2019. május 24.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 303. alkalommal történő módosításáról

text:
                  27.5.2019

                  HU

                  Az Európai Unió Hivatalos Lapja

                  L 139/8

         A BIZOTTSÁG (EU) 2019/850 VÉGREHAJTÁSI RENDELETE
         (2019. május 24.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 303. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2019. május 21-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést töröl az azon személyekre, csoportokra és szervezetekre vonatkozó jegyzékből, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ennek megfelelően módosítani kell.

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 24-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. melléklete a következőképpen módosul:
            A „Természetes személyek” részben a következő bejegyzést törölni kell: „Mazen Salah Mohammed (más néven a) Mazen Ali Hussein; b) Issa Salah Muhamad). Születési ideje: a) 1982.1.1.; b) 1980.1.1. Születési helye: Bagdad, Irak. Állampolgársága: iraki. Útlevélszáma: A 0144378. számú német úti okmány („Reiseausweis”) (2012. szeptemberben visszavonták). Címe: 94051 Hauzenberg, Németország. A 2a. cikk (4) bekezdésének b) pontjában meghatározott megjelölés időpontja: 2005.12.6.”


title: A Bizottság (EU) 2019/772 végrehajtási rendelete (2019. május 16.) az 1300/2014/EU rendeletnek az eszközleltár tekintetében a hozzáférhetőség korlátainak azonosítása, a felhasználók tájékoztatása, valamint a hozzáférhetőséggel kapcsolatos előrelépés figyelemmel kísérése és értékelése céljából történő módosításáról (EGT-vonatkozású szöveg.)

text:
                  27.5.2019

                  HU

                  Az Európai Unió Hivatalos Lapja

                  LI 139/1

         A BIZOTTSÁG (EU) 2019/772 VÉGREHAJTÁSI RENDELETE
         (2019. május 16.)
         az 1300/2014/EU rendeletnek az eszközleltár tekintetében a hozzáférhetőség korlátainak azonosítása, a felhasználók tájékoztatása, valamint a hozzáférhetőséggel kapcsolatos előrelépés figyelemmel kísérése és értékelése céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre (1) és különösen annak 5. cikke (11) bekezdésére,
         mivel:

                     (1)

                     Az 1300/2014/EU bizottsági rendelet (2) 7. cikke szerint az 1300/2014/EU rendelet mellékletének 7. fejezetét módosítani kell annak érdekében, hogy meghatározzák az eszközleltár jellemzőit, beleértve annak tartalmát, adatformátumát, funkcionális és műszaki kialakítását, üzemmódját, az adatbevitelre és -lekérésre, valamint az önértékelésre és az adatszolgáltatásért felelős szervezetek kijelölésére vonatkozó szabályokat.

                     (2)

                     Az (EU) 2016/796 európai parlamenti és tanácsi rendelet (3) 5. cikke (1) bekezdésének, valamint az 1300/2014/EU rendelet 7. cikke (2) bekezdésének megfelelően munkacsoportot hoztak létre annak érdekében, hogy az a hozzáférhetőség korlátainak azonosítása, a felhasználók tájékoztatása, továbbá a hozzáférhetőséggel kapcsolatos előrelépés figyelemmel kísérése és értékelése céljából javaslatot tegyen egy, az eszközleltár kapcsán gyűjtendő adatok minimális szerkezetére és tartalmára vonatkozó ajánlásra. A munkacsoport 2017 májusában fejezte be munkáját, az Ügynökség pedig ennek nyomán véglegesítette az 1300/2014/EU rendelet módosítására irányuló ERA-REC-128 ajánlást.

                     (3)

                     Az eszközleltár statikus, a berendezések meglétét jelző eszköz, tehát nem célja, hogy információval szolgáljon a berendezések állapotáról és működéséről.

                     (4)

                     Amennyiben egy állomáson vagy annak bizonyos elemein bármilyen, az 1300/2014/EU rendelet 8. cikke szerinti nemzeti végrehajtási tervben előírt korszerűsítést, felújítást vagy munkálatokat végeznek, össze kell gyűjteni az állomásra vagy annak elemeire vonatkozó, a munkálatok 1300/2014/EU rendeletnek való megfelelésével kapcsolatos információkat.

                     (5)

                     Az e rendeletben előírt intézkedések összhangban vannak az (EU) 2016/797 irányelv 51. cikkének (1) bekezdésével létrehozott bizottság véleményével,

               ELFOGADTA EZT A RENDELETET:

            1. cikk
            Az 1300/2014/EU rendelet a következőképpen módosul:

                        1.

                        A rendelet szövege a 7. cikk után a következő 7a. cikkel egészül ki:

                           „7a. cikk
                           A hozzáférhetőségi adatok gyűjtése, karbantartása és cseréje

                              (1)   2019. június 16. után kilenc hónapon belül minden tagállam meghatározza a hozzáférhetőségi adatok gyűjtéséért, karbantartásáért és cseréjéért felelős szervezeteket.

                              (2)   A tagállamok kérhetik a Bizottságtól e határidő meghosszabbítását. A határidő kizárólag kivételes, megfelelően indokolt esetekben és korlátozott időre hosszabbítható meg. Indokolt esetnek tekintendő különösen, ha az Európai Unió Vasúti Ügynöksége az e rendelet hatálybalépésétől számított két hónapon belül nem bocsátja rendelkezésre teljes mértékben működőképes formában az e rendelet mellékletében meghatározott adatgyűjtő eszközt és üzemmódokat.

                              (3)   Minden állomás esetében ki kell jelölni egy, a hozzáférhetőségi adatok cseréjéért felelős szervezetet.

                              (4)   Az adatok gyűjtésének és átalakításának az e rendelet hatálybalépését követő 36 hónapon belül be kell fejeződnie.

                              (5)   Mindaddig, amíg a 454/2011/EU bizottsági rendelet (*1) I. mellékletének 7.2., 7.3. és 7.4. pontjában említett adatcsere-architektúra nem teljesen működőképes, a hozzáférhetőségi adatok gyűjtése ezen adatoknak az Európai Unió Vasúti Ügynöksége által üzemeltetett, az európai vasútállomások hozzáférhetőségi adatait tartalmazó adatbázisba (ERSAD) való átvitele révén történik.

                           (*1)  A Bizottság 454/2011/EU rendelete (2011. május 5.) a transzeurópai vasúti rendszer személyszállítási szolgáltatások telematikai alkalmazásai alrendszerére vonatkozó átjárhatósági műszaki előírásról (HL L 123., 2011.5.12., 11. o.).”"

                        2.

                        A melléklet e rendelet mellékletével összhangban módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 16-án.

                  a Bizottság részéről

                  az elnök

               Jean-Claude JUNCKER

            (1)  HL L 138., 2016.5.26., 44. o.

            (2)  A Bizottság 1300/2014/EU rendelete (2014. november 18.) az uniós vasúti rendszernek a fogyatékossággal élő és a csökkent mozgásképességű személyek általi hozzáférhetőségével kapcsolatos átjárhatósági műszaki előírásokról (HL L 356., 2014.12.12., 110. o.).

            (3)  Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).

            MELLÉKLET
            Az 1300/2014/EU rendelet melléklete a következőképpen módosul:

                        1.

                        A 2. fejezet 2.3. szakasza az első mondat után a következő bekezdéssel egészül ki:
                        „Hozzáférhetőségi adatok

                        A hozzáférhetőségi adatok a személyforgalmi vasútállomások hozzáférhetőségével kapcsolatban összegyűjtendő, karbantartandó és cserélendő információkat, azaz a személyforgalmi vasútállomások jellemzőinek és berendezéseinek leírását jelentik. Ezt a leírást adott esetben az állomás ezen ÁME-nek való megfelelésével kapcsolatos információk egészítik ki.”

                        2.

                        A 7. fejezet 7.2. szakaszának 7.2.1. alszakasza a következő alszakaszokkal egészül ki:
                        „7.2.1.1.   Eszközleltár – infrastruktúra

                        7.2.1.1.1.   Funkcionális és műszaki kialakítás
                        Az eszközleltár funkciói a következők:

                                    1.

                                    a hozzáférhetőség meglévő akadályainak és korlátainak azonosítása;

                                    2.

                                    gyakorlati tájékoztatás nyújtása a felhasználók számára;

                                    3.

                                    a hozzáférhetőséggel kapcsolatos előrelépés figyelemmel kísérése és értékelése.

                              A hozzáférhetőségi adatok cseréjére szolgáló architektúráról a 454/2011/EU rendelet (telematikai alkalmazásokra vonatkozó ÁME) rendelkezik.
                        A hozzáférhetőségi adatok formázására és cseréjére a következő szabványok vonatkoznak:

                                    1.

                                    CEN/TS 16614-1:2014 Tömegközlekedés – Hálózati és menetrendi adatok cseréje (NeTEx) – 1. rész: A tömegközlekedési hálózati topológiákkal kapcsolatos adatcsere formátuma 2014.5.14.

                                    2.

                                    EN 12896-1:2016 Tömegközlekedés. Referencia-adatmodell. Általános fogalmak (Transmodel)

                              A tervezett különleges felhasználás tekintetében az O. függelék 1. hivatkozásában említett műszaki dokumentáció tartalmaz egy harmonizált egyedi Transmodel-profilt.
                        7.2.1.1.2.   A hozzáférhetőségi adatok bevitelére és az azokkal kapcsolatos önértékelésre vonatkozó szabályok
                        A hozzáférhetőségi adatok bevitelére és az azokkal kapcsolatos önértékelésre a következő szabályok vonatkoznak:

                                    1.

                                    az eszközökkel kapcsolatos hozzáférhetőségi adatokat gyűjtő szervezeteknek tevékenységükben nem kell függetlennek lenniük az eszközök napi kezelésétől;

                                    2.

                                    a hozzáférhetőségi adatoknak az (EU) 2019/772 bizottsági végrehajtási rendelet (*1) hatálybalépését követően végzett első gyűjtése során az állomások ezen ÁME-nek való megfelelése nem értékeltként is bejegyezhető a leltárba;

                                    3.

                                    amennyiben egy állomáson vagy annak elemein egy ezen ÁME-hez kapcsolódó nemzeti végrehajtási tervben előírt korszerűsítést, felújítást vagy bármilyen munkálatokat végeznek, a megfelelő hozzáférhetőségi adatokat – beleértve adott esetben az ezen ÁME-nek való megfelelés státuszát – frissíteni kell;

                                    4.

                                    az ezen ÁME-nek való megfelelés státusza az ezen ÁME 6.2.4. pontjában leírt, időközi ellenőrzésre vonatkozó tanúsítvány alapján is frissíthető;

                                    5.

                                    a berendezések műszaki állapotát nem szükséges rögzíteni a leltárban.

                              Az adatgyűjtő eszközt, amelynek üzemmódjait az O. függelék 2. hivatkozásában szereplő műszaki dokumentáció ismerteti, a Bizottság rendelkezésére kell bocsátani.
                        Amennyiben rendelkezésre állnak strukturált hozzáférhetőségi adatok, és azok átalakíthatók a harmonizált profilnak megfelelő formátumúra, alternatív megoldásként – az átalakításukat követően – ezek az adatok is továbbíthatók. A meglévő hozzáférhetőségi adatok átalakításának módszertanát és a kommunikációs protokollt az O. függelék 3. hivatkozásában szereplő műszaki dokumentáció rögzíti.
                        7.2.1.1.3.   Adatlekérési szabályok
                        Az ERSAD esetében:

                                    1.

                                    a nyilvánosságnak szóló információkat az Európai Unió Vasúti Ügynöksége által üzemeltetett nyilvános weboldalon keresztül kell hozzáférhetővé tenni;

                                    2.

                                    a nyilvántartásba vett nemzeti hatóságok számára lehetővé kell tenni a tagállam szempontjából lényeges valamennyi hozzáférhetőségi adat lekérését;

                                    3.

                                    a Bizottság és az Ügynökség számára minden hozzáférhetőségi adat lekérését lehetővé kell tenni.

                              Az Ügynökség által üzemeltetett ERSAD adatbázis nem kapcsolható össze más adatbázisokkal.
                        7.2.1.1.4.   A felhasználói visszajelzések kezelésére vonatkozó szabályok
                        A felhasználók visszajelzései a következő formát ölthetik:

                                    1.

                                    felhasználói szövetségek – köztük a fogyatékossággal élő személyeket képviselő szervezetek – intézményi visszajelzései: használhatók a meglévő struktúrák, feltéve, hogy azok a fogyatékossággal élő és a csökkent mozgásképességű személyek szervezeteinek képviselőit is magukban foglalják, és a megfelelő – nem feltétlenül a nemzeti – szinten tükrözik az adott helyzetet. A felhasználói visszajelzések benyújtására vonatkozó eljárást úgy kell megszervezni, hogy abban e szervezetek egyenlő feltételek mellett vehessenek részt;

                                    2.

                                    egyéni visszajelzések: a honlap látogatói számára lehetőséget kell biztosítani arra, hogy bejelentsék az egyes állomások hozzáférhetőségével kapcsolatban észlelt helytelen információkat, továbbá észrevételeik beérkezéséről visszaigazolást kell küldeni részükre.

                              Az adatok gyűjtéséért, karbantartásáért és cseréjéért felelős szervezeteknek mindkét esetben megfelelően figyelembe kell venniük a felhasználóktól kapott visszajelzéseket.

                           (*1)  A Bizottság (EU) 2019/772 végrehajtási rendelete (2019. május 16.) az 1300/2014/EU bizottsági rendeletnek az eszközleltár tekintetében a hozzáférhetőség korlátainak azonosítása, a felhasználók tájékoztatása, valamint a hozzáférhetőséggel kapcsolatos előrelépés figyelemmel kísérése és értékelése céljából történő módosításáról (HL L 139 I., 2019.5.27., 1. o.).”"

                        3.

                        A rendelet a következő függelékkel egészül ki:

                              „O. függelék

                                 A műszaki dokumentációk felsorolása

                                          Hivatkozás száma

                                          Cím

                                          1.

                                          Az állomások leírására szolgáló harmonizált, egyedi, a hálózati és menetrendi adatok cseréjére szolgáló (NeTEx-) profil.

                                          2.

                                          Az adatgyűjtő eszköz üzemmódjai

                                          3.

                                          A meglévő hozzáférhetőségi adatok átalakításának módszertana, beleértve a külső kapcsolódási pont és a kommunikációs protokoll leírását.

               (*1)  A Bizottság (EU) 2019/772 végrehajtási rendelete (2019. május 16.) az 1300/2014/EU bizottsági rendeletnek az eszközleltár tekintetében a hozzáférhetőség korlátainak azonosítása, a felhasználók tájékoztatása, valamint a hozzáférhetőséggel kapcsolatos előrelépés figyelemmel kísérése és értékelése céljából történő módosításáról (HL L 139 I., 2019.5.27., 1. o.).””